ตำแหน่งตู้กดน้ำดื่มอัจฉริยะ
จากนโยบายการขับเคลื่อนเมืองอัจฉริยะ ซึ่งถือว่าเป็นภารกิจหลักขององค์กรปกครองส่วนท้องถิ่นทั่วประเทศที่ต้องดำเนินการขับเคลื่อนนโยบายดังกล่าว ทั้งนี้ จากข้อมูลของสำนักงานเมืองอัจฉริยะ ซึ่งเป็นหน่วยงานที่จัดตั้งภายใต้การกำกับดูแลของสำนักงานส่งเสริมเศรษฐกิจดิจิทัล กระทรวงดิจิทัลเพื่อเศรษฐกิจและสังคม ซึ่งมีภารกิจในการจัดทำแผนแม่บท แผนปฏิบัติการ และการขับเคลื่อนการพัฒนาเมืองอัจฉริยะให้สอดคล้องกับการพัฒนาประเทศตามแนวทางการขับเคลื่อนประเทศไทย ๔.๐ และยุทธศาสตร์ชาติ ๒๐ ปี ได้ให้คำจำกัดความของ “เมืองอัจฉริยะ” (Smart City) ว่า เมืองที่ใช้ประโยชน์จากเทคโนโลยีและนวัตกรรมที่ทันสมัยและชาญฉลาด เพื่อเพิ่มประสิทธิภาพของการให้บริการและการบริหารจัดการเมือง ลดค่าใช้จ่าย และ การใช้ทรัพยากรของเมืองและประชากรเป้าหมาย โดยเน้นการออกแบบที่ดี และการมีส่วนร่วมของภาคธุรกิจและภาคประชาชนในการพัฒนาเมือง ภายใต้แนวคิดการพัฒนาเมืองน่าอยู่ เมืองทันสมัย ให้ประชาชนในเมืองมีคุณภาพชีวิตที่ดี มีความสุขอย่างยั่งยืน วัตถุประสงค์ 3.1 เพื่อการพัฒนาด้านสิ่งแวดล้อมอัจฉริยะ (Smart Environment) ในการลดปริมาณขวดพลาสติก 3.2 เพื่อการพัฒนาด้านพลังงานอัจฉริยะ (Smart Energy) ในการลดพลังงานในการทำลายขยะ 3.3 เพื่อการพัฒนาด้านการดำรงชีวิตอัจฉริยะ (Smart Living) ในการส่งเสริมให้ประชาชนดื่มน้ำให้เพียงพอเพื่อสร้างเสริมสุขภาพ 3.4 เพื่อการพัฒนาด้านเศรษฐกิจอัจฉริยะ (Smart Economy) ในการส่งเสริมเศรษฐกิจอัจฉริยะด้วยการประชาสัมพันธ์ภาคเอกชนที่เข้าโครงการผ่านแพลตฟอร์มดิจิทัลของเมือง 3.5 เพื่อการพัฒนาด้านพลเมืองอัจฉริยะ (Smart People) ในการส่งเสริมให้ประชาชนเกิดทักษะในการใช้แพลตฟอร์มดิจิทัลในชีวิตประจำวัน 3.6 เพื่อการพัฒนาด้านการบริหารภาครัฐอัจฉริยะ (Smart Governance) ในการยกระดับการบริหารภาครัฐดิจิทัลผ่านแพลตฟอร์มออนไลน์ 3.7 เพื่อพัฒนาแพลตฟอร์มข้อมูลเมือง
V(050603) ความรับผิดชอบต่อสังคมและสิ่งแวดล้อม
การส่งเสริมสุขภาพ
ฝ่ายบริการและเผยแพร่วิชาการ งานสถิติและข้อมูลสารสนเทศ
เทศบาลนครรังสิต